
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ Αρ. Φύλλου 342 

10 Απριλίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση Αλλογενούς Αλλοδαπού. 1 

Τροποποίηση της υπ' αριθμ. 297370/10.3.98 απόφα¬ 
σης «Συγκρότηση Εθνικής Επιτροπής Εισήγησης 

Κυρώσεων - Αρμοδιότητες αυτής». 2 

Χαρακτηρισμός ως ιστορικού διατηρητέου μνημείου 
του κτιρίου του Φάρου στη νήσο Κρανάη Ν. Λακω¬ 
νίας και ορισμός ζώνης προστασίας 100 μ. περιμε¬ 
τρικά του κτιρίου. 3 

Μερική ανάκληση της αριθ. 31474/2.1,98 Υπουργικής 

Απόφασης. 4 

Συγκρότηση Εκτελεστικής Επιτροπής για την διεξα¬ 
γωγή του Παγκοσμίου Πρωταθλήματος Άρσης Βα¬ 
ρών Ανδρών - Γυναικών 1999. 5 

Χαρακτηρισμός του κωδωνοστασίου του Ιερού Ναού 
Αγ. Γεωργίου της Κοινότητας Ματαρόγκας Νομού 
Καρδίτσας ως κτίσματος που έχει ανάγκη ειδικής 

κρατικής προστασίας. 6 

Χαρακτηρισμός του Ιερού Ναού Αγ. Γεωργίου Κορρη- 
σίας, νήσου Κέας ως ιστορικού διατηρητέου μνη¬ 
μείου. 7 

Χαρακτηρισμός ως ιστορικού διατηρητέου του Καθο¬ 
λικού και του περιβόλου της Ιεράς Μονής του Αγ. 
Ιωάνου Θεολόγου στην περιοχή «Βελίκα», Μελι- 

βοίας Αγιάς Ν. Λάρισας. 8 

Χαρακτηρισμόςτου Ι.Ν. Αγίου Αντωνίου Παλαιού Πλα¬ 
τάνου Μαγνησίας, ως κτιρίου που έχει ανάγκη ειδι¬ 
κής κρατικής προστασίας. 9 

Αναπροσδιορισμός δικαιωμάτων Λιμενικών Ταμείων, 10 
Επιδότηση της πρακτικής άσκησης των πρωτοετών 

σπουδαστών ΑΔΣΕΝ/Π-Μ. 11 

Αποδοχή της απόφασης Α.718/(17)/6.11.1991 του Διε¬ 
θνούς Ναυτιλιακού Οργανισμού (ΙΜΟ). 12 

Τροποποίηση της συστατικής πράξης της Κοινοτικής 
Επιχείρησης Ορμύλιας «Σερμύλη». 13 

Διορθώσεις Σφαλμάτων 

Διόρθωση σφαλμάτων στη Φ. 21/291 (ΦΕΚ 247/Β/ 
13.3.98} απόφαση του Υπουργού Εργασίας και 

Κοινωνικών Ασφαλίσεων. 14 

Διόρθωση σφάλματος στην ΥΠΠΟ/ΔΙΛΑΠ/Γ/2025/ 
29501/21.5.97 απόφαση Υπ. Πολιτισμού. 15 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

ΑΡίθ.Φ/1383/2418/97 (1 ) 

Πολιτογράφηση Αλλογενούς Αλλοδαπού. 

Με τη Φ.11383/2418/97/31.3.1998 απόφαση του 
Υφ/γού Εσωτερικών Δημ. Διοίκησης και Αποκ/σης, έγινε 
δεκτή η από 25.7.1996 αίτηση πολιτογράφησης του αλ¬ 
λογενούς αλλοδαπού ΒΑΧΙΝΤ ΧΑΛΙΛΗ του ΑΜΠΝΤΟΛ- 
ΜΕΧΝΤΙ, για την απόκτηση της Ελληνικής Ιθαγένειας. 

Αθήνα, 31 Μαρτίου 1998 
Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αοιθ. 297384 ( 2 ) 

Τροποποίηση της υπ' αριθμ. 297370/10.3.98 απόφασης 
«Συγκρότηση Εθνικής Επιτροπής Εισήγησης Κυρώ¬ 
σεων - Αρμοδιότητες αυτής». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 43 του Ν. 2538/97 «Τροπο¬ 
ποίηση της κείμενης νομοθεσίας για τα γεωργικά και κτη¬ 
νιατρικά φάρμακα, ρύθμιση χρεών συνεταιριστικών ορ¬ 
γανώσεων και άλλες διατάξεις» (ΦΕΚ 242 Α'). 

2. Την υπ' αριθμ. 297370/10.3.1998 απόφασή μας με την 
οποία συγκροτήθηκε η Εθνική Επιτροπή Εισήγησης Κυ¬ 
ρώσεων και καθορίστηκαν οι αρμοδιότητες αυτής (ΦΕΚ 
273,/Β'). 

3. Την ανάγκη τροποποίησης αυτής όσον αφορά την 
συγκρότησή της. 

4. Το γεγονός ότι απάτην έκδοση και εφαρμογή της πα¬ 
ρούσας δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Τροποποιούμε την υπ' αριθμ. 297370/10.3.98 από¬ 
φασή μας μόνον όσον αφορά: 
α) Τον φορέα που εκπροσωπεί συμμετέχον μέλος, 
β) την συμμετοχή ορισμένων μελών στην Εθνική Επι¬ 
τροπή Εισήγησης Κυρώσεων και ορίζουμε τους εξής: 

«δ) Ιωάννη Μεταξόπουλο, καθηγητή Τεχνολογίας Τρο¬ 
φίμων, εκπρόσωπο της ΣΥ.Δ.Α.Σ.Ε. και του Σ.Ε.Β.Ε.Κ. με 
αναπληρωτή αυτού τον Αριστείδη Συμεώνογλου, ειδικό 
επΐτωντροφίμων, εκπρόσωπο του Σ.Ε.Β.Τ. 

ε) Μάρδα Δήμητρα, Χημικό Μηχανικό, Βιολόγο, εκπρόσω¬ 
πο της ΠΑΣΕΓΕΣ με αναπληρωτή αυτού τον Μάριο Καρπα¬ 
θίου, Χημικό Μηχανικό εκπρόσωπο της «ΕΛΑΙΟΥΡΓΙΚΗΣ». 

2, Κατά τα λοιπά ισχύει η υπ' αριθμ. 297370/10,3.98 α¬ 
πόφασή μας. 

Η παρούσα απόφασή μας να δημοσιευθεί στην Εφημε¬ 
ρίδα της Κυβερνήσεως. 

Αθήνα, 30 Μαρτίου 1998 

Ο ΥΠΟΥΡΓΟΣ 

ΣΤΕΦ. ΤΖΟΥΜΑΚΑΣ 

-♦- 

Αριθ ΥΠΠΟ/ΔΙΛΑΠ/Γ/4997/14179 (3) 

Χαρακτηρισμός ως ιστορικού διατηρητέου μνημείου του 
κτιρίου του Φάρου στη νήσο Κρανάη Ν. Λακωνίας και 
ορισμός ζώνης προστασίας 100 μ. περιμετρικά του 
κτιρίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52του Ν. 5351/32 «Περί Αρχαιοτήτων»ό¬ 
πως αντικαταστάθηκε με το άρθρο 14 και 17 του Ν Δ 
216/1943 και τροποποιήθηκε μετο άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων». 

δ) Του Ν. 2039 «Περί κύρωσης της Σύμβασης για την 
προστασία της αρχιτεκτονικής κληρονομιάς της Ευρώ¬ 
πης» (ΦΕΚ 61/Α/13.4.92). 
ε) Του Π.Δ. 941/77 «Περί οργανισμού του ΥΠΠΕ». 
ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ. 
Β75.12.97) με την οποία τροποποιείται η παρ. 8 του άρ¬ 
θρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής “Με εντολή Υπουργού” 
στους Γεν. Γραμματείς, Γεν. Διευθυντές και Προϊσταμέ¬ 
νους των Δ/νσεων, Τμημάτων και Γραφείωντης Κεντρικής 
Υπηρεσίας του ΥΠ.ΠΟ». 

3. Την εισήγηση της 2ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβουλί¬ 
ου Νεωτ. Μνημείων με αριθμό 35/27.11.97, αποφασίζουμε: 

Χαρακτηρίζουμε ως ιστορικό διατηρητέο μνημείο, σύμ¬ 
φωνα με τις διατάξεις του Ν. 1469/50, ο Φάρος στη νήσο 
Κρανάη Ν. Λακωνίας, διότι αποτελεί σημαντικό τεχνικό 
έργο του περασμένου αιώνα με χαρακτηριστικά μορφο- 
λογικά και τυπολογικά στοιχεία των κτιρίων ειδικής λει¬ 
τουργίας και είναι σημείο αναφοράς των ναυτικών και της 
ναυτικής μνήμης των κατοίκων της περιοχής. 

Για την προστασία και ανάδειξη του μνημείου ορίζουμε 
ζώνη προστασίας 100 μ. περιμετρικά του κτιρίου. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Φεβρουάριου 1998 
Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


Αριθ. 6613 (4) 

Μερική ανάκληση της αριθ. 31474/2.1.98 Υπουργικής Α¬ 
πόφασης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περί επανασυστάσεως της Γ.Γ.Α. 
και των αρμοδιοτήτων αυτής». 

β. Του άρθρου 59 παραγρ. 2 του Ν. 1958/91 «Τμήματα 
Αμειβομενών Αθλητών, Αθλητικές Ανώνυμες Εταιρείες 
και άλλες διατάξεις». 

γ. Του άρθρου 40 του Ν. 1958/91 όπως αυτό συμπλη¬ 
ρώθηκε μετο άρθρο 39 Ν. 2168/93 «Ρύθμιση θεμάτων 
που αφορούν όπλα,πυρομαχικά, εκρηκτικές ύλες, εκρη¬ 
κτικούς μηχανισμούς και άλλες διατάξεις». 

δ. Του Ν. 1558/85 «Κυβέρνηση και Κυβερνητικά Όργα¬ 
να». 

2. Την αριθμ. 30974/19.9.91 απόφαση της Υφυπουργού 
Πολιτισμού «Διαδικασία και προϋποθέσεις απόδοσης α- 
ναλογούντων ποσοστών από ΠΡΟ-ΠΟ σε ΠΑΕ και σωμα¬ 
τεία Α', Β', Γ Εθνικών Κατηγοριών, όπως αυτό τροποποι¬ 
ήθηκε με αριθμ. 28797/2.8.93 Υπ. απόφαση. 

3. Την αριθμ. ΥΠΠΟ/ΓΝΟΣ/47968/9.10.96 (ΦΕΚ 
937/Β/14.10.96) απόφαση των Πρωθυπουργού και Υ¬ 
πουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Ανδρέα Φούρα». 

4. Την αρ. 31474/2.1.98 απόφαση του Υφυπουργού Πο¬ 
λιτισμού «Προσωρινή διακοπή Επιχορήγησης σε ΠΑΕ». 

5. Το αριθμ. Κ2/2896/20.3.98 έγγραφο του Υπουργείου 
Ανάπτυξης μετο οποίο γνωστοποιείται στη Γ.Γ.Α., η υπο¬ 
βολή των οικονομικών καταστάσεων χρήσεως 1996-97 α¬ 
πό την ΠΑΕ ΑΠΟ ΠΑΝΑΡΓΕΙΑΚΟΣ την 12.2.98, αποφασί¬ 
ζουμε: 

Αίρουμε το μέτρο της προσωρινής διακοπής επιχορή¬ 
γησης που επιβλήθηκε με την αριθμ. 31474/2.1.1998 Υπ. 
Απόφαση σε ότι αφορά την ΠΑΕ ΠΑΝΑΡΓΕΙΑΚΟΣ την 
12,2.98 μετά την αποστολή του αριθμ. Κ2 - 2896/20.3.98 
εγγράφου του Υπ. Ανάπτυξης με το οποίο μας γνωστο¬ 
ποιείται ότι υποβλήθηκαν από την εταιρεία αυτή οι οφει- 
λόμενες οικονομικές καταστάσεις χρήσης 1996 - 97. 

Κατά τα λοιπά η αρ. 31474/2.1.98 απόφασή μας εξακο¬ 
λουθεί να ισχύει. 

Από τις διατάξεις αυτήςτης απόφασης δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 1998 
Ο ΥΦΥΠΟΥΡΓΟΣ 

ΑΝΔΡΕΑΣΑθ.ΦΟΥΡΑΣ 
-♦- 

Αριθ. 6743 (5) 

Συγκρότηση Εκτελεστικής Επιτροπής για την διεξαγωγή 
του Παγκοσμίου Πρωταθλήματος Άρσης Βαρών Αν¬ 
δρών - Γυναικών 1999. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γ.Γ.Α.». 
γ) Του Ν. 1558/85 «Κυβέρνηση και Κυβερνητικά'Οργανα». 
δ) Ταυ Ν. 75/75 «περί οργανώσεωςτου Εξωσχολικού Α¬ 
θλητισμού και ρυθμίσεως συναφών θεμάτων». 

ε) Του Ν. 1566/85 «Δομή και Λειτουργία Πρωτοβάθμιας 
και Δευτεροβάθμιας Εκπαίδευσης και άλλες διατάξεις 
(άρθρο 65 παρ. 5)». 

στ) Του Ν. 1646/86 (άρθρο 33) «Μέτρα πρόληψης και 
καταστολής της βίας κ.λ.π.». 

2. Την αρ. ΥΠΠΟ/ΓΝΟΣ/47968/9.10.96 (ΦΕΚ 937/8/ 
14.10.96) κοινή απόφαση των Πρωθυπουργού και του Υ¬ 
πουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού». 

3. Το αρ. 1027/24.9.97 έγγραφο της ΕΛΛΗΝΙΚΗΣ Ο¬ 
ΜΟΣΠΟΝΔΙΑΣ ΑΡΣΗΣ ΒΑΡΩΝ, αποφασίζουμε: 

Στα πλαίσια διεξαγωγής του Παγκοσμίου Πρωταθλή¬ 
ματος Άρσης Βαρών Ανδρών - Γυναικών 1999, στη χώρα 
μας, συγκροτούμε Εκτελεστική Επιτροπή η οποία θα α- 
ποτελείται από τους κάτωθι: 

1. Ιωάννη ΣΓΟΥΡΟ, Γενικό Γραμματέα Αθλητισμού, ως 
Πρόεδρο. 

2. Νίκο ΣΚΙΑΔΑ, Πρόεδρο Ε.Ο.Α.Β.,ω ς Α'Αντιπρόεδρο. 

3. Δημήτρη ΜΑΥΡΟΜΑΤΙΔΗ, Β'Αντιπρόεδρο του 
Ε.Ο.Α.Β., ως Β Αντιπρόεδρο. 

4. Βασίλη ΓΕΡΑΚΑΡΗ, Γεν. Γραμματέα Ε.Ο.Α.Β., ως 
Γ ραμματέα. 

5. Πέτρο ΚΑΤΣΙΚΑΡΕΛΗ, Ειδικό Γραμματέα Ε.Ο.Α.Β., 
ως Ταμία. 

6. Γεώργιο ΚΩΣΤΑΚΟ, Γενικό Διευθυντή της Γ.Γ.Α, ως 
Μέλος. 

7. Μαρία ΗΛΙΟΠΟΥΛΟΥ, Δ/ντρια Διοικητικού της Γ.Γ.Α,, 
ως Μέλος. 

8. Γ ιώργο ΖΑΖΑΝΗ, Α'Αντιπρόεδρο Ε.Ο.Α.Β., ως Μέλος. 

9. Ευάγγελο ΜΟΣΤΡΟΥΣ, Ταμία Ε.Ο.Α.Β., ως Μέλος. 

10. ΑντώνηΤΑΜΟΥΤΣΙΔΗ. Μέλος Δ.Σ. Ε.Ο.Α.Β., ως Μέλος. 

11. Σίμο ΜΑΜΤΣΑΔΕΛΗ, Μέλος Δ.Σ. Ε.Ο.Α.Β., ως Μέλος. 

12. Κώστα ΜΑΥΡΑΚΑΚΗ. Μέλος Δ.Σ. Ε.Ο.Α.Β., ως Μέλος, 

13. Αναστάσιο ΛΑΓΚΑ, Μέλος Δ.Σ. Ε.Ο.Α.Β., ως Μέλος, 
Γραμματέας της ως άνω Επιτροπής ορίζεται η Α- 

ΝΤΖΟΥΛΑΤΟΥ Αγγελική, μόνιμη υπάλληλος της Γ.Γ.Α., 
ΔΕ2/Γ και Οικονομικός Υπόλογος ο ΚΡΙΤΣΑΝΙΔΑΣ Αλκι¬ 
βιάδης, μόνιμος υπάλληλος της Γ.Γ.Α., ΔΕΙ/Α'/ 

Ο Πρόεδρος, οι Αντιπρόεδροι και τα Μέλη της Εκτελε¬ 
στικής Επιτροπής δεν δικαιούνται αποζημίωσης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Μαρτίου 1998 
Ο ΥΦΥΠΟΥΡΓΟΣ 

ΑΝΔΡΕΑΣ ΑΘ. ΦΟΥΡΑΣ 

- ♦ - 

Αοιθ. ΥΠΠΟ/ΑΡΧ/Β1/Φ32/ΚΗΡ/11544/375 (6) 

Χαρακτηρισμός του κωδωνοστασίου του Ιερού Ναού Αγ. 
Γεωργίου της Κοινότητας Ματαράγκας Νομού Καρδί¬ 
τσας ως κτίσματος που έχει ανάγκη ειδικής κρατικής 
προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β/ 


28.11,91 και ΦΕΚ 17/Β/16.1.92) «Μεταβίβαση αρμοδιοτή¬ 
των Υπουργού ....», όπως συμπληρώθηκε με την Υ.Α. ΥΠ- 
ΠΟ/ΓΝ ΟΣ/663 0/ 4.2.1994 (ΦΕΚ 104/Β/16.2.1994). 

2) Τις διατάξεις του άρθρου 52 του Ν. 5351/32 «Περί Αρ¬ 
χαιοτήτων». 

3) Το Ν. 1469/50 «Περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

4) Την γνωμοδότηση του Τοπικού Συμβουλίου Μνημεί¬ 
ων Θεσσαλίας, όπως αυτή διατυπώθηκε με την αριθμ. 80/ 
18.2.1998 πράξη του, αποφασίζουμε: 

Χαρακτηρίζουμε το κωδωνοστάσιο του Ιερού Ναού Αγί¬ 
ου Γεωργίου της Κοινότητας Ματαράγκας Νομού Καρδί¬ 
τσας, ως κτίσμα που έχει ανάγκη ειδικής κρατικής προ¬ 
στασίας με περιβάλλοντα χώρο 200 μέτρων. 

Το κωδωνοστάσιο, από τα ελάχιστα δείγματτα των αρ¬ 
χών του 20°“ αιώνα, υψώνεται στα Ν.Δ. του Ιερού Ναού 
του Αγίου Γεωργίου και διαμορφώνεται σε τρεις καθ’ ύ¬ 
ψος στάθμες, με χαμηλή τετράγωνη βάση. 

Η κάθε στάθμη φέρει τοξωτό άνοιγμα σε κάθε πλευρά. 
Απότις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπλογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Μαρτίου 1998 

Με εντολή Υπουργού 
Ο Προϊστάμενος της Δ/νσης κ.α.α. 

ΙΣΙΔΩΡΟΣ ΚΑΚΟΥΡΗΣ 
-♦- 

Αριθ. ΥΠΠΟ/ΑΡΧ/Β1/Φ27/ΚΗΡ/11709/390 (7) 

Χαρακτηρισμόςτου Ιερού Ναού Αγ. Γεωργίου Κορρησίας, 
νήσου Κέας ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 και ΦΕΚ 17/Β/16.1.92) «Μεταβίβαση αρμοδιοτή¬ 
των Υπουργού και δικαιώματος υπονραφής “Με εντολή 
Υπουργού" στους Γεν. Γραμματείς, Γεν. Διευθυντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ .ΠΟ». 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την γνωμοδότηση του Τοπικού Συμβουλίου Μνημεί¬ 
ων Νήσων, όπως διατυπώθηκε στην αριθμ. 2/13.2.1998 
Συνεδρία του, αποφασίζουμε: 

Χαρακτηρίζουμε τον Ιερό Ναό Αγ. Γ εωργίου στα λιμάνι 
Κορρησίας, νήσου Κέας ως ιστορικό διατηρητέο μνημείο, 
επειδή παρουσιάζει ιδιαίτερο μορφολογικό, αρχιτεκτονι¬ 
κό, αρχαιολογικό και ιστορικό ενδιαφέρον. 

Πρόκειται για μονόχωρο, καμαροσκέπαστο ναό, μεημι- 
κυκλική κόγχη Ιερού και μονότοξο κωδωνοστάσιο. Χρο¬ 
νολογείται στο 1 Τ αιώνα και αποτελεί το μοναδικό δείγμα 
αυτού του αρχιτεκτονικού τύπου στο νησί. 

Ο ναός βρίσκεται σε περίοπτη θέση στο λιμάνι της Κορ¬ 
ρησίας, συγκεκριμένα στο χαμηλό έξαρμα γης που ει¬ 
σχωρεί στη θάλασσα, αριστερά του λιμανιού. 

Ορίζουμε περιβάλλοντα χώρο του μνημείου το εν λόγω 
έξαρμα, το οποίο ορίζεται στα νότια και τα ανατολικά από 
την οδό Κορρησίας Βουρκαριού. 

Η παρούσα απόφαση να δημοσιειιθεί στην Εφημερίδα 
της Κυβερνήσεως. 

Αθήνα, 31 Μαρτίου 1998 
Με εντολή Υπουργού 
0 Προϊστάμενος της Δ/νσης κ.α.α. 

ΙΣΙΔΩΡΟΣ «ΑΚΟΥΡΗΣ 
-♦- 

Αριθ. ΥΠΠΟ/ΑΡΧ/Β1/Φ32/ΚΗΡ/11545/374 (8) 

Χαρακτηρισμός ως ιστορικού διατηρητέου του Καθολι¬ 
κού και του περιβόλου της Ιεράς Μονής του Αγ. Ιωά- 

νου Θεολόγου στην περιοχή «Βελίκα», Μελιβοίας Α¬ 
γιός Ν. Λάρισας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 και ΦΕΚ 17/Β/16.1.92) «Μεταβίβαση αρμοδιοτή¬ 
των Υπουργού ....», όπως συμπληρώθηκε με την Υ,Α. ΥΠ- 
ΠΟ/ΓΝΟΣ/6630/4.2.1994 (ΦΕΚ104/Β/16.2.1994). 

2) Τις διατάξειςτου άρθρου 52του Ν. 5351/32 «ΠερίΑρ- 
χαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Θεσσαλίας, όπως αυτή διατυπώθηκε με την αριθμ. 
80/18.2.1998 πράξη του, αποφασίζουμε: 

Χαρακτηρίζουμε το Καθολικό με τον περίβολο της Ιε¬ 
ράς Μονής Αγίου Ιωάννου Θεολόγου στην περιοχή «Βελί¬ 
κα» της Κοινότητας Μελιβοίας επαρχίας Αγιάς Ν. Λάρι¬ 
σας, ως ιστορικό διατηρητέο μνημείο, με περιβάλλοντα 
χώρο 200 μέτρων. 

Το Καθολικό ανήκει στον τύπο του σταυροειδούς εγγε¬ 
γραμμένου ναού με νάρθηκα στα δυτικά και τρεις κόγχες 
στον Α. τοίχο, εσωτερικό ημικυκλικές και εξωτερικά πο¬ 
λυγωνικές. Ο κεντρικός χώρος καλύπτεται με τρούλλο. η 
πρόθεση και το Διακονικό με τραυλλίσκους και τα πλάγια 
διαμερίσματα του κυρίως ναού καιτου νάρθηκα με χαμη¬ 
λές τυφλές ασπίδες. 

Η εσωτερική διάρθρωση της ανωδομής δεν γίνεται α¬ 
ντιληπτή εξωτερικά αφού ο ναός στεγάζεται με μεγάλες 
αμφικλινείς διασταυρούμενες στέγες, πάνω από τις οποί¬ 
ες υψώνονται οι τρεις τρούλλοι. 

Το Καθολικό, που διατηρεί σε άριστη κατάσταση τα αρ- 
χιτεκτονικάτου στοιχεία, είναι πιθανότατα κτίσμα του 18™ 
αιώνα στη θέση παλαιότερης ίσως Μονής και έχει ανακαι- 
νισθείτο 1854. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπλογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Μαρτίου 1998 
Με εντολή Υπουργού 
Ο Προϊστάμενος της Δ/νσης κ.α.α. 

ΙΣΙΔΩΡΟΣ «ΑΚΟΥΡΗΣ 
-♦- 

Ασιθ ΥΠΠΟ/ΑΡΧ/Β1/Φ32/ΚΗΡ/11543/373 (9) 

Χαρακτηρισμός του Ι.Ν. Αγίου Αντωνίου Παλαιού Πλατά¬ 
νου Μαγνησίας, ως κτιρίου που έχει ανάγκη ειδικής 
κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β/ 


28.11.91 και ΦΕΚ 17/Β/16.1.92) «Μεταβίβαση αρμοδιοτή¬ 
των Υπουργού ....», όπως συμπληρώθηκε μετηνΥ.Α.ΥΠ- 
ΠΟ/ΓΝΟΣ/6630/4.2.1994 (ΦΕΚ104/Β/16.2.1994). 

2) Τις διατάξεις του Κ.Ν. 5351/32 «Περί Αρχαιοτήτων». 

3) Το Ν. 1469/50 «Περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

4) Την γνωμοδότηση του Τοπικού Συμβουλίου Μνημεί¬ 
ων Θεσσαλίας, όπως αυτή διατυπώθηκε με την αριθμ. 80/ 
18.2.1998 πράξη του, αποφασίζουμε: 

Χαρακτηρίζουμε τον Ιερό Ναό Αγίου Αντωνίου στο ε- 
γκαταλελειμμένο χωρίο Παλαιός Πλάτανος της επαρχίας 
Αλμυρού Ν. Μαγνησίας, ως κτίριο που έχει ανάγκη ειδι¬ 
κής κρατικής προστασίας με περιβάλλοντα χώρο 500 μέ¬ 
τρων. 

Πρόκειται για απλό τετράστυλο, εγγεγραμμένο ναό σε 
πεντάπλευρη προεξέχουσα κόγχη στα ανατολικά, ευρι¬ 
σκόμενο στα Β.Δ. του εγκαταλελειμμένου οικισμού, που 
κτίσθηκε, σύμφωνα με ανάγλυφη αφιερωματική επιγρα¬ 
φή, το 1871. 

Ο ναός που έχασε το ήμισυ της καλύψεως στους σει¬ 
σμούς του 1980 αποτελεί χαρακτηριστικό δείγμα αρχιτε¬ 
κτονικής της περιοχής αυτής 
Στα Νοτιοανατολικά του ναού και σχεδόν σε επαφή με 
αυτόν υψώνεται λιθόκτιστο καμπαναριό από λαξευτή τοι¬ 
χοποιία αρκετά επιμελημένης κατασκευής. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπλογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Μαρτίου 1998 

Με εντολή Υπουργού 
Ο Προϊστάμενος της Δ/νσης κ.α.α. 

ΙΣΙΔΩΡΟΣ «ΑΚΟΥΡΗΣ 
-♦- 

Αριθ. 3422.27Γ705/9Β (10) 

Αναπροσδιορισμός δικαιωμάτων Λιμενικών Ταμείων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Της παρ. 7 του άρθρου 20 του από 14.1.39 Β.Δ. «Πε¬ 
ρί κωδικοποιήσεως των Περί Λιμενικών Ταμείων διατάξε¬ 
ων» (ΦΕΚ 24/Α/1939). 

β. Του άρθρου 13 του Ν.Δ. 1116/1942 «Περί τροποποιή- 
σεωςκαισυμπληρώσεωςτου Ν.Δ. 390/1941 "περίρυθμί- 
σεως της υπηρεσιακής κατάστασης των υπαλλήλων και 
εργατών ΟΛΠ" καιτων "περί Λιμενικών Ταμείων κειμένων 
διατάξεων"» (ΦΕΚ 53/Α/1942) κυρωθέντος με την αριθ. 
306/1946 Π.Υ.Σ. (ΦΕΚ 179 Α). 

γ. Του άρθρ. 3 παρ. 12 και άρθρ. 11 του Α.Ν. 1599/50 
«Περί ΟΛΠ» (ΦΕΚ 252/Α), που κυρώθηκε με το Ν 1630/51 
(ΦΕΚ 8/Α), όπως αυτός τροποποιήθηκε και συμπληρώθη¬ 
κε με το Ν. 2323/1953 (ΦΕΚ 66/Α). 

δ. Του άρθρ. 7 του Ν.Δ. 2942/1954 «Περίτροποποιήσε- 
ως και συμπληρώσεως των περί ΟΛΠ και Λιμενικών Τα¬ 
μείων κειμένων διατάξεων» (ΦΕΚ 211/Α). 

ε. Του Π.Δ. 649/77 "Περί μεταφοράς αρμοδιοτήτων εις 
το Υπουργείο Δημοσίων Έργων κλπ» (ΦΕΚ 612/Α). 

στ. Του άρθρ. 31 του Ν. 1473/1984 «Ρυθμίσεις στην έμ¬ 
μεση φορολογία εισοδήματος και άλλες διατάξεις» (ΦΕΚ 
127/Α), όπως ισχύει μετά την αντικατάστασή του με το 
άρθρο 42 του Ν. 2214/1994 «Αντικειμενικό σύστημα φο¬ 
ρολογίας και άλλες διατάξεις» (ΦΕΚ 75/Α). 

ζ. Του άρθρου 29του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α'). όπως προστέθη με το 
άρθρο 27του Ν. 2081/92 (ΦΕΚ 154/Α') καιτροποποιήθηκε 
με το άρθρο 1 παρ. 2ατου Ν. 2469/1997 (ΦΕΚ 38/Α). 

2. Τηναριθμ. 1107147/1239/0006Α/4.10.96 (ΦΕΚ 922/Β/ 
1996) απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

3. Το αριθμ. 3422.27Γ/31/97/14.10.97 έγγραφο του 
ΥΕΝ/ΔΛΛΕ Β'. 

4. Το αριθμ. 34493/482/10.12.97 έγγραφο του ΥΠΕΘΟ. 

5. Ότι από τις διατάξεις της απόφασης αυτής, που δεν 
έχει αναδρομική ισχύ, δεν προκαλείται δαπάνη σε βάρος 
των Προϋπολογισμών των ΝΠΔΔ (Λιμενικών Ταμείων), α¬ 
ποφασίζουμε: 

1) Το υπέρ των Λιμ. Ταμείων δικαίωμα, παροπλισμού 
των πάσης φύσεως πλοίων και πλωτών ναυπηγημάτων ε¬ 
ντός των θαλασσίων ζωνών των λιμένων αναπροσαρμό¬ 
ζεται και καθορίζεται κατά κατηγορία με βάση την κατά 
μονάδα ολική χωρητικότητα αυτών ως εξής: 

α) Μέχρι 10.000 μονάδες ολικής χωρητικότητας, 50 
δραχμές ανά μονάδα. 

β) Για τις επιπλέον των 10.000 μονάδων ολικής χωρητι¬ 
κότητας και μέχρι 50.000 μονάδες, 40 δρχ. ανά μονάδα. 

γ) Γ ια τις επιπλέον των 50.000 μονάδων ολικής χωρητι¬ 
κότητας, 30 δρχ. ανά μονάδα. 

2) Το παραπάνω δικαίωμα υπολογιζόμενο ανά 15νθή- 
μερο αδιαίρετο, αφορά σε κάθε πλοίο ή πλωτό ναυπήγη¬ 
μα γενικά συμπεριλαμβανομένων και των βαρυνομένων 
με συντηρητική ή αναγκαστική κατάσχεση ή απαγόρευση 
απόπλου. 

3) Η παράγραφος 3 της αριθ. 3422.27/3/94/12.10.94 ό¬ 
μοιας απόφασής μας (ΦΕΚ 796/Β/94) καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της να αρχίσει 30 ημέρες από 
την δημοσίευσή της. 

Πειραιάς, 27 Μαρτίου 1998 
οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 


ΓΕΩΡΓΙΟΣ ΔΡΥΣ ΣΤΑΥΡΟΣ ΑΡ. ΣΟΥΜΑΚΗΣ 



Επιδότηση της πρακτικής άσκησης των πρωτοετών 
σπουδαστών ΑΔΣΕΝ/Π-Μ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το Ν.2575/98 (ΦΕΚ23Α/98) παρ. 8 άρθρο 9 «Ρύθμιση 
Θεμάτων Αρμοδιότητας Υπουργείου Εμπορικής Ναυτι¬ 
λίας». 

β) ΤηνΚΥΑ Μ 21 15 .1/15/89/15-09-89 ΥΠΕΠΘ&ΥΕΝ«Πε¬ 


ρί πρακτικής άσκησης των σπουδαστών ΑΔΣΕΝ Πλοιάρ¬ 
χων & Μηχανικών» (ΦΕΚ693/Τ.Β. / 15-09-1989). 

γ) ΤηνΑρ.Πρ. 19396/ΔΕ 3076 από 9.6.1997 Απόφαση Υ¬ 
φυπουργού Εθνικής Οικονομίας περί εντάξεως στα ΠΔΕ 
1997, ΣΑΕ 090/2 του Έργου 9790500 «Πρακτικής άσκη¬ 
σης Δοκίμων Ε.Ν.». 

δ) Το ΠΔ 324/93 (ΦΕΚ 139/Τ.Α/93) «Εκπαίδευση επί πλοί¬ 
ου των σπουδαστών των Ανωτέρων Δημοσίων Σχολών Ε¬ 
μπορικού Ναυτικού (ΑΔΣΕΝ)» όπως τροποποιήθηκε με το 
ΠΔ 249/95 (ΦΕΚ 141 /ΤΑ/95). 

ε) Τις Υ.Α. Μ2115.1/22/89/29-12-89 (ΦΕΚ 6./ΤΒ/11-01- 
90) και Υ.Α. Μ2115.1/5/97/19.9.97 ΦΕΚ 981/ΤΒ/7.11.97) 
«Κύρωση των Κανονισμών Εκπαίδευσης των Ανωτέρων 
Δημοσίων Σχολών Εμπορικού Ναυτικού Πλοιάρχων και 
Μηχανικών (ΑΔΣΕΝ/Π-Μ)». 

στ) Τις διατάξεις του άρθρ.29Α'του Ν.1558/1985, όπως 
αυτόπροστέθηκεμετοάρθρ.27του Ν. 2081/1992 (ΑΊ54) 
καιτροποποιήθηκε με το άρθρο 1 παρ.2ατου Ν.2469/97 
(38Α'). 

ζ) Την αριθμ. 1107147/1239/0006/4.10.96 (ΦΕΚ 922/Β) 
απόφαση του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

η) Το γεγονός ότι από τις διατάξεις της παρούσας προ- 
καλείται συνολική δαπάνη ποσού 3.720,3 εκατ. Δρχ., πε¬ 
ρίπου, η οποία αναλύεται κατ'έτος ως εξής: α) για το 1997 
ποσό 1,144,5 εκατ. δρχ., β) για τσ 1998 ποσό 1.263.6 εκατ. 
δρχ. και γ) για το 1999 ποσό 1.312,2 εκατ.δρχ. Η ανωτέρω 
δαπάνη επιβαρύνει κατά ποσοστό 25% (ήτοι 930 εκατ. 
δρχήτον Κρατικό Προϋπολογισμό (Π.Δ. Ε., το έργο αριθμ. 
9790500, ΣΑΕ 090/2 Τομέας Εκπαίδευση και φορέας 
ΥΈ.Ν.) και κατά ποσοστό 75% (ήτοι 2.790,2 εκατ. δρχ.) το 
Β' Κ.Π.Σ. δεδομένου ότι το συγκεκριμένο έργο χρηματο¬ 
δοτείται και απάτην Ευρωπαϊκή Ένωση, αποφασίζουμε: 

1. Την επιδότηση της Πρακτικής Ασκησης των πρωτοε¬ 
τών σπουδαστών ΑΔΣΕΝ/Π-Μ με το ποσό των διακοσίων 
πενήντα χιλιάδων (250.000) δρχ. ανά σπουδαστή για το έ¬ 
τος 1997, το ποσό των διακοσίων εξήντα χιλιάδων 
(260.000) για το έτος 1998 κσι τα ποσό των διακοσίων ε¬ 
βδομήντα χιλιάδων (270.000) δρχ. για το έτος 1999. Τα 
ποσά της επιδότησης θα καταβάλλονται μηνιαίως και μέ¬ 
χρι έξι (6) μήνες ετησίως. 

2. Η κατάτα ανωτέρω επιδότηση θα καταβάλλεται κάθε 
μήνα στον δικαιούχο από την διαχειρίστρια εταιρεία και 
θα εισπράτεται μετά την απόλυση του σπουδαστή με την 
διαδικασία που αναφέρεται στην παράγραφο 4 του πα¬ 
ρόντος. Το ποσό της επιδότησης υπόκειται σε κρατήσεις 
υπέρ ΝΑΤ και λοιπών Ταμείων, σύμφωνα με τις εκάστοτε 
ισχύουσες διατάξεις περί ασφάλισης ναυτικών. Οι εργο- 
δοτικές εισφορές και λοιπές οικονομικές υποχρεώσεις 
που απορρέουν από τις ισχύουσες κάθε φορά διατάξεις 
περί ναυτολόγησης βαρύνουν τον εφοπλιστή. 

3. Τα ποσό της επιδότησης δικαιούνται και οι πρωτοε¬ 
τείς σπουδαστές, οι οποίοι δεν εκτελούν επιτυχώς το 
πρώτο εκπαιδευτικό ταξίδι και υπαχρεουνται να το επα- 
ναλάβαυν σύμφωνα με τον ισχύοντα Κανονισμό Εκπαί¬ 
δευσης ΑΔΣΕΝ. 

4. Η είσπραξητου ποσού επιδότησης θα διενεργείται α¬ 
πό την πλοιοκτήτρια εταιρεία κατόπιν σχετικής εξουσιο¬ 
δότησης του δικαιούμενου την επιδότηση σπουδαστή. Οι 

ενδιαφερόμενες πλοιοκτήτριες εταιρείες θα πρέπει να υ¬ 
ποβάλλουν στο αρμόδιο γραφείο διαχείρισης ΠΔΕ του 
ΥΕΝ/Διεύθυνση Πολιτικού Προσωπικού Τμήμα Ε' τ’ακό- 
λουθα δικαιολογητικά παραστατικά: 

α} Βεβαίωση του ΥΕΝ/Διεύθυνση Εκπαίδευσης Ναυτι¬ 
κών από την οποία θα προκύπτουντα στοιχεία του πλοίου 
επί του οποίου εκπαιδεύτηκε ο σπουδαστής τα στοιχεία 
της πλοιοκτήτριας εταιρείας και τα χρονικό διάστημα εκ¬ 
παίδευσης. 

β) Εξουσιοδότηση του σπουδαστή προς την διαχειρί- 
στρια εταιρεία να εισπράξει για λογαριασμό του το ποσό 
της επιδότησης 

γ) Βεβαίωση από την αρμόδια Δ/νση Ποντοπλοίας και 
Ναυτιλιακών Σχέσεων του ΥΕΝ, ότι ο αϊτών το επίδομα εί¬ 
ναι πράγματι διαχειριστής του πλοίου ή κάθε άλλο έγ¬ 
γραφο από το οποίο να προκύπτει η ιδιότητα αυτή. 

δ) Εξοφλητικές αποδείξεις ή επικυρωμένα αντίγραφα 
μισθοδοτικών καταστάσεων της διαχειρίστριας εταιρεί¬ 
ας, από τις οποίες θα προκύπτει η καταβολή του επιδό¬ 
ματος στον δικαιούχο σπουδαστή και στις οποίες θα ανα¬ 
γράφονται αναλυτικά τα ποσά των ασφαλιστικών εισφο¬ 
ρών που ο εφοπλιστής υποχρεούται να αποδώσει στο 
ΝΑΤ και λοιπά Ταμεία. 

5. Το ποσό του επιδόματος θα καταβληθεί αναδρομικά 
από 01/01/97 υπό τις ίδιες προϋποθέσεις που αναφέρο- 
νται στηνπαρ. 4 εδάφιο α - δ του παρόντος. Ειδικά, για την 
αναδρομική καταβολή του επιδόματος αυτού οι πλοιο- 
κτήτριες εταιρείες δύνανται να εισπράξουν το επίδομα 
χωρίς την προσκόμιση της εξουσιοδότησης της παρα¬ 
γράφου 4 (β). 

6. Οι σπουδαστές ΑΔΣΕΝ κατά την πρώτη εκπαιδευτική 
περίοδο σε πλοίο ναυτολογούμενοι με την ιδιότητα του 
εκπαιδευόμενου σπουδαστή, η οποία δεν περιλαμβάνε¬ 
ται στις Συλλογικές Συμβάσεις Εργασίας, ακολουθούν 
πρόγραμμα πρακτικής άσκησης σε χώρους εργασίας 
που προβλέπονται από τις οικείες διατάξεις των Εσωτερι¬ 
κών Κανονισμών Υπηρεσίας για τους Δοκίμους Πλοιάρ¬ 
χους και Μηχανικούς. Οι ανωτέρω ναυτολογούνται σε 
πλοία με Ελληνική ή ξένη σημαία συμβεβλημένα με το 
ΝΑΤ, άνω των 1.000 κ.ο.χ., όλων των κατηγοριών εκτός 
των πλοίων τοπικών πλόων. 

7. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα 24 Μαρτίου 1998 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

-Φ- 

Αοιθ. 1218.109/01/98 (12) 

Αποδοχή της απόφασης Α.718/(17)/6.11.1991 του Διε¬ 
θνούς Ναυτιλιακού Οργανισμού (ΙΜΟ). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΛΑΣ 

Έχοντας υπόψη: 

1. Το άρθρο 2 παρ. 2 Ν. 2013/1992 «Αποδοχήτροποποι¬ 
ήσεων Κεφαλαίου I του παραρτήματος της Διεθνούς Σύμ¬ 
βασης «περί ασφαλείας της ανθωπίνης ζωής εν θαλάσση, 
1974 και περί άλλων τινών διατάξεων» (Α 28). 

2. Το Ν. 2208/94 «Κύρωση του Πρωτοκόλλου 1988 που 
αναφέρεται στη Διεθνή Σύμβαση για την ασφάλεια της 
ανθρώπινης ζωής στη θάλασσα, 1974» (Α' 71). 


3. Το Ν. 2209/94 «Κύρωση του Πρωτοκόλλου 1998 που 
αναφέρεται στη Διεθνή Σύμβαση περί Γραμμών Φορτώ- 
σεως, 1966, και άλλες διατάξεις» (Α'72). 

4. Την υιοθετηθείσα την 6.11.91 απόφαση Α. 718(17) 
της Συνέλευσης του Διεθνούς Ναυτιλιακού Οργανιομού 
(ΙΜΟ), σχετικά με τη δυνατότητα πρώιμης εφαρμογής 
των πρωτοκόλλων 1988 της ΠΑΑΖΕΘ 74 (50ΕΑ5) και 
Γραμμών Φόρτωσης 1966 για τις χώρες που έχουν κυρώ¬ 
σει τα ως άνω πρωτόκολλα. 

5. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/92 (Α' 154), όπως αντι- 
καταστάθηκε μετο άρθρο 1 παρ. 2α'του Ν. 2469/1997 (Α' 
38). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Γίνεται αποδεκτό το «Εναρμονισμένο σύστημα επιθεω¬ 
ρήσεων και πιστοποιήσεων και έκδοσης πιστοποιητικών» 
που υιοθετήθηκε με την Απόφαση Α.718(17)/6.11.91 της 
Συνέλευσης του Διεθνούς Ναυτιλιακού Οργανισμού (I- 
ΜΟ) για εφαρμογή σε όλες τις κατηγορίες πλοίων με Ελ¬ 
ληνική σημαία που υπάγονται στη Διεθνή Σύμβαση «περί 
Ασφαλείας της Ανθρώπινης Ζωής εν Θαλάσση», 74 (ΠΑΑ- 
ΖΕΘ/30ΕΑ5), ανεξαρτήτως πλόων. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί χωρίς το κείμενο της 
απόφασης Α.718(17)/6.11.91, στην Εφημερίδα της Κυ¬ 
βερνήσεως. 

Πειραιάς, 27 Μαρτίου 1998 
ΟΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-*- 

Αοιθ. 1833 (13) 

Τροποποίηση της συστατικής πράξης της Κοινοτικής Ε¬ 
πιχείρησης Ορμύλιας «Σερμύλη». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρ. 277 έως 284 του Δ.Κ.Κ. (Π.Δ. 
410/98). 

2. Την αριθμ. 13105/15.9.93 απόφαση περί σύστασης 
της κοινοτικής επιχείρησης που δημοσιεύθηκε στο ΦΕΚ 
734/22.9.93 τεύχ. Β. 

3. Την αριθμ. 1/98 απόφαση του κοινοτικού συμβουλίου 
Ορμύλιας «περί τροποποίησης της συστατικής πράξης 
της επιχείρησης “ΣΕΡΜΥΛΗ”». 

4. Την από 6.2.98 έκθεση αξιολόγησης της οικονομοτε¬ 
χνικής μελέτης, από την επιτροπή αξιολόγησης που συ- 
στάθη κε με την αριθμ. 615/21.1.98 απόφασή μας, αποφα¬ 
σίζουμε: 

Τροποποιούμε την αριθμ. 13105/15.9.93 απόφαση «πε¬ 
ρί σύστασης της κοινοτικής επιχείρησης Ορμύλιας «Σερ- 
μύλη» και ως προς τον σκοπό της, α) επεκτύνονται οι δρα- 

στηριότητες της επιχείρησης στον κατασκευαστικό το¬ 
μέα, β) αυξάνεται το αρχικό κεφάλαιο της επιχείρησης 
κατά 5.000.000 δρχ. και έτσι διαμορφώνονται στα 
7.000.000 δρχ. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού της Κοινότητας Ορμύλιας 
5.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος, 12 Φεβρουάριου 1998 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 
-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(14) 

Στη Φ. 21/291 (ΦΕΚ 247/Β/ 13.3.98) απόφαση του Υ¬ 
πουργού Εργασίας και Κοινωνικών Ασφαλίσεων «Κατα¬ 
νομή οργανικών θέσεων κλάδων πληροφορικής στις πε¬ 
ριφερειακές μονάδες του ΙΚΑ», γίνονται οι παρακάτω 
διορθώσεις σφαλμάτων: 

1) Στην εικοστή σειρά από το τέλος, στο δεύτερο φύλλο 


στη σειρά με α/α/ 83 στη στήλη ΤΕ Πληροφορικής, προ¬ 
στίθεται ο αριθμός 1. 

2) Στην δέκατη έκτη σειρά από το τέλος, στο δεύτερο 
φύλλο στη σειρά με αία, 1 87 στη στήλη ΠΕ Πληροφορι¬ 
κής, προστίθεται ο αριθμός 1. 

3) Στην δέκατη τέταρτη σειρά από το τέλος, στο δεύτε¬ 
ρο φύλλο στη σειρά με α/α/ 89 στη στήλη ΤΕ Πληροφορι¬ 
κής, προστίθεται ο αριθμός 1. 

4) Στη δεύτερη σειρά από την αρχή στο δεύτερο φύλλο 
στη σειρά με α/α/104, στη στήλη ΤΕ Πληροφορικής, προ¬ 
στίθεται ο αριθμός 1. 

(Από το Υπ. Εργασίας και Κοιν. Ασφ.) 
-♦- 

(15) 

Στην ΥΠΠΟ/ΔΙΛΑΠ/Γ/2025/ 29501/21.5.97 απόφαση Υπ. 
Πολιτισμού, που δημοσιεύθηκε στο ΦΕΚ 702/ 19.8.97 (τ. 
Β’) και αφορούσε τον χαρακτηρισμό ως ιστορικού διατη¬ 
ρητέου μνημείου του κτιρίου ιδιοκτησίας Ν. Νικολάου 
στην οδό Οιάνθης στο Γαλαξείδι, διορθώνεται η εσφαλ¬ 
μένη διεύθυνση «Οιάνθης 10Α» στην ορθή «Οιάνθης 109». 

(Από το Υπουργείο Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 6Β * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α,Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 1Β6, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕ ΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αιττού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 ». 

5.000 » 

10.000 ». 

3.000 » 

10.000 » 

250.000 » 

3.000 δρχ. 

3.500 .» 

750 .· 

3.500 

1.500 » 

750 » 

250 >. 

500 ». 

150 >. 

500 >- 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 .. 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο} το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης ταυ Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













